2010 júniusában megjelent a Stereopony második stúdióalbuma Over the Border címmel, majd visszatértek az Egyesült Államokba, hogy fellépjenek az AnimeNEXT anime találkozón. Az Over the Bordert 2010. június 9-én adták ki, a tizenkettedik helyezést érte el az Oriconon. A zenekar "Stereopony Tour 2010 „Over the Border”" elnevezésű országos turnéját (amely július 26-án kezdődött volna el) Jamanoha súlyosbodó tendinitise miatt elhalasztották. Nyolcadik kislemezük, a "Csiisza na mahó" 2010. december 8-án jelent meg, a "Tegami bacsi: Reverse" anime-sorozat első nyitódalaként is hallható volt. 2011. január 14-én bejelentették a hivatalos Twitter fiókjukon, hogy a Scandal társaságában fel fognak lépni a Shibuya-AX koncertteremben, előzenekarként a ByeByeBoy-t, a Cossamit és a Hi-Labet nevezték meg. Az együttműködésre 2011. március 31-én került volna sor néven, azonban a 2011-es tóhokui földrengés és cunami miatt az előadást június 26-ára halasztották.